Vale of White Horse
Vale of White Horse (prevedeno Dolina bijelog konja) je distrikt od 120,988 stanovnika na jugu Engleske u Grofoviji Oxfordshire. Sve do 1974. bio dio Grofovije Berkshire, ali je tad prebačen u Grofoviju Oxfordshire.

Administrativni centar distrikta je grad Abingdon.

Geografske karakteristike 

Glavna karakteristika distrikta je plodna dolina (Vale) koja leži nešto sjevernije od vapnenačkih brda Berkshire Downsa. Ta dolina se proteže od sela Shrivenhama do Abingdona u dužinu od 27 km, oplakuje je rijeka Ock pritoka Temze.  

Distrikt je poznat po - Ufingtonskom bijelom konju, to je prahistorijski reljef isklesan u krečnjaku, ogromna figura konja duga 110 metara, visoka 40 metara, pa se može vidjeti jedino iz zraka i to kad je trava pokošena. Nalazi se na brdu Downsa - White Horse (Bijeli konj), visokom 262 metra (po tom brdu je distrikt dobio ime) koje leži nedaleko od sela Uffington. 

U blizini postoje još dosta prahistorijskih artefakata kao što je Megalit Wayland's Smithy. Zbog tog je uređena šetnica Ridge, kojom se mogu obići te znamenitosti. U sredini distrikta leži staro trgovište Wantage u kom je  847. rođen kralj Alfred Veliki. 

Pored same doline i sjevernih padina Berkshire Downsa, teren distrikta proteže se i po dobrom dijelu doline Temze, gdje leži Abingdon najveći urbani centar, tu Ock ima ušće u Temzu.

Privreda 

Vale of White Horse je pretežno ruralni kraj, ali ima nešto Istraživalačkih institucija, kao što je Centar za nuklearnu energiju i Vijeće za poljoprivredu i nešto tvornica koje proizvode automobilske dijelove i  kirurške instrumente.

Historija 

Administrativna jedinica Vale of White Horse osnovana je 1. aprila 1974. kao distrikt, spajanjem dotašnjeg Borougha Abingdon sa urbanim distriktom Wantage i ruralnim distriktima Faringdon i Wantage (djelomično).

Izvori

Vanjske veze 

 Vale of White Horse District Council 

Administrativna podjela Engleske
Oxfordshire